《卢龙观和蔡法曹》
明代·皇甫汸

芳辰缔赏许心同，独见玄晖擅藻雄。曾是江山开胜地，尚馀楼阁待春风。

青溪水绕龙池汇，缑岭云来仙掌通。不信金门堪避世，花源何事帝城中。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。